b'\n_START_ARTICLE_\nTervakosken uimahalli\n_START_PARAGRAPH_\nTervakosken uimahalli sijaitsee Etel\xc3\xa4-Suomen l\xc3\xa4\xc3\xa4niss\xc3\xa4 ja Kanta-H\xc3\xa4meen maakunnassa sijaitsevassa Janakkalan kunnassa.  Uimahalli sijaitsee Tervakosken taajamassa. Se on rakennettu 1960-luvun lopulla ja rakennuttajana toimi silloin Tervakoski Oy, joka huolehti l\xc3\xa4hes kaikista kyl\xc3\xa4yhteis\xc3\xb6n aineellisista ja henkisist\xc3\xa4 tarpeista. Nykyisin uimahalli on kunnan omistuksessa ja hoidossa._NEWLINE_Hallissa on perusallas kooltaan 25\xc2\xa0\xc3\x97\xc2\xa010\xc2\xa0metri\xc3\xa4 ja se on syvimmill\xc3\xa4\xc3\xa4n 3,5 metrin syvyinen sek\xc3\xa4 opetusallas kooltaan 8\xc2\xa0x\xc2\xa05\xc2\xa0m. Veden perusl\xc3\xa4mp\xc3\xb6tila on +29 celsiusastetta. Lis\xc3\xa4ksi siell\xc3\xa4 on poreallas ja kuntosali, joiden k\xc3\xa4ytt\xc3\xb6 sis\xc3\xa4ltyy kertamaksun hintaan. T\xc3\xa4m\xc3\xa4n lis\xc3\xa4ksi uimahallissa on kahvila ja siell\xc3\xa4 toimii my\xc3\xb6s fysioterapeutin vastaanotto._NEWLINE_Vuosituhannen vaihteessa uimahallissa suoritettiin mittava uudistusty\xc3\xb6, jonka j\xc3\xa4lkeen se k\xc3\xa4ytt\xc3\xb6 on ollut entist\xc3\xa4 mukavampaa, t\xc3\xa4m\xc3\xa4n toteaa kunnan esite, jossa uusia asukkaita houkutellaan Tervakoskelle mainostamalla sit\xc3\xa4 arvostetuksi kyl\xc3\xa4palveluksi.'